cyanic-selkie/wikianc huggingface dataset:
Guinea (moeda)
Século XIX
ligazón=Ficheiro:George_III_guinea,_%22Military%22_type_MET_DP-1424-022.jpg|miniatura|160x160px| [[Reverso (moedas)|Reverso da "guinea militar" de 1813 ]] En 1813 fíxose necesario cuñar 80.000 guineas para o pagamento ao exército do Duque de Wellington nos Pireneos, debido a que as poboacións locais só aceptaban o ouro como pagamento. Por este motivo, a emisión deste ano coñécese como "guinea militar". Neses tempos, o ouro aínda era escaso e o guinea valorábase no mercado ata a 27 xilins en billetes. Por tal motivo, a cuñaxe destas moedas para as necesidades especiais do exército non lle resultaba rendible ao Goberno, o que levou á cancelación da súa cuñaxe.
Instituto da Lingua Galega
Historia
Tivo un papel destacado na elaboración das normas da lingua galega de 1982 de forma conxunta coa Real Academia Galega, como nas reformas de 1995 e 2004 aprobadas pola RAG. Ademais, leva a cabo diferentes traballos coas novas tecnoloxías da información, coma o Tesouro Medieval Informatizado da Lingua Galega (TMILG, en colaboración co Centro Ramón Piñeiro para a Investigación en Humanidades) ou o Tesouro Informatizado da Lingua Galega (TILG).
Heredeiros da Crus
Derretidos e nova xira (2019 - actualidade)
O 11 de outubro de 2019, e despois de seis anos dende o último, publicaron novo disco, Derretidos, o décimo álbum da banda. Así mesmo, anunciaron unha nova xira chamada "Europrea", con concertos entre outros lugares en Santiago, Madrid, Arrecife, Londres e Xenebra.
Xoán, conde de Montizón
Xoán de Borbón Braganza, conde de Montizón, nado en 1822 e finado en 1887, foi o pretendente ao trono español da dinastía carlista co nome de Xoán III (1861-1868) e pretendente lexitimista ao trono francés co nome de Xoán III rei de Francia e Navarra (1883-1887).
Traxectoria
O 24 de agosto de 1883 á morte do conde de Chambord, o pretendente lexitimista ao trono de Francia, a viúva e unha parte dos seus seguidores procláronno o seu herdeiro e Xoán converteuse en pretendente ao trono de Francia, aínda que non de forma activa.
Ramiro Ledesma Ramos
Orixes e anos de formación
Ingresou moi novo no corpo de Correos e Telégrafos, e despois de varios destinos chegou a Madrid, onde rematou o bacharelato. Frecuentou o Ateneo e conseguiu darse unha ampla e sólida cultura, en boa medida autodidacta. En 1926 matriculouse na Facultade de Ciencias e na de Filosofía da Universidade de Madrid, na que coincidiu con docentes como José Ortega y Gasset, Julián Besteiro, Xavier Zubiri, Manuel García Morente, Manuel B. Cossío e Fernando de los Ríos, mostrando Ledesma particular predilección polo primeiro, de quen se acabou convertendo nun dos seus máis asiduos seguidores. Profundou no estudo do filósofo Martin Heidegger e colaborou, desde moi novo, en La Gaceta Literaria, revista literaria fundada e dirixida por Ernesto Giménez Caballero, onde se expresaba a xeración do 27, e na que a partir de 1929-1930 empezarían a cobrar eco —por influencia do seu director— posicións de inspiración fascista.
Guerra civil española
Poucos días despois do golpe militar contra a República que ao fracasar daría paso á guerra civil española, foi detido na rúa Santa Juliana, no barrio de Catro Camiños, de Madrid, preto do seu domicilio, por milicianos socialistas e internado na prisión de Ventas. De alí foi «sacado», xunto a outros presos, entre os que se atopaba o destacado intelectual contrarrevolucionario Ramiro de Maeztu e o xefe da Falanxe Española de Villaverde Albino Hernández Lázaro, para ser fusilado nas tapias do cemiterio de Aravaca o 29 de outubro de 1936.
Ideoloxía
Ledesma opinaba que rematara o tempo do terrorismo secreto e que se abría unha nova etapa na que serían milicias uniformadas e perfectamente disciplinadas as que exercesen a violencia que os seus obxectivos políticos precisaban, ao estilo das camisas negras italianas ou as camisas pardas de Hitler. Aínda que Ramiro Ledesma xogou en ocasións á confusión e chegou a publicar «A Ramiro Ledesma e aos seus camaradas —escribiu co pseudónimo de Roberto Lanzas en Fascismo en España?— vanlles mellor as camisas vermellas de Garibaldi cás negras de Mussolini».
Fundamentalmente agnóstico, non se mostra nos seus escritos unha marcada inquietude de signo relixioso marcada e, mesmo, chegou a se mofar da relixiosidade de Redondo. Con todo, o seu agnosticismo entraría en crise, ao parecer, pouco antes da súa execución.
Bolzano
miniatura|250px|Bolzán miniatura|200px|Catedral de Bolzán Bolzano (Bolzano, en italiano; Bozen, en alemán; Bulsan ou Balsan, en ladino) é unha cidade italiana capital da provincia autónoma de Bolzano (Autonome Provinz Bozen - Südtirol, en alemán). É famosa por atoparse nela o corpo de Otzi (o home dos xeos alpino).
Poboación
A poboación da cidade en 2006 era de 99.007 habitantes.
Passeig de Gràcia
miniatura|upright|Casa Lleó Morera. miniatura|La Casa Milà (La Pedrera). miniatura|upright|Passeig de Gràcia de Barcelona.
Cholpon Orozobekova
Traxectoria
No verán de 2008 tivo que exiliarse en Suíza por ameazas do círculo de Janybek Bakiev, irmán do por entón presidente Kurmanbek Bakiev, quen deixou o cargo en 2010 tras a revolución dos tulipáns. Traballa como analista na revista The Diplomat.
Manifesto Russell-Einstein
Contexto
O 18 de agosto de 1945, o Glasgow Forward publicou o primeiro comentario que se conserva de Bertrand Russell sobre as armas atómicas, que comezou a escribir o día en que Nagasaki se bombardeou. Contén as liñas que posteriormente aparecerían no Manifesto:
Método comunicativo de ensino de linguas
Os aprendentes de linguas nos contextos en que se usa o método comunicativo practican a lingua meta a través da interacción con outros estudantes e co profesor ou instrutor. Úsanse xeralmente "textos auténticos" (escritos na lingua meta con propósitos adicionais ós da mera aprendizaxe lingüística), tanto na aula coma fóra da aula.
Os estudantes conversan acerca de experiencias persoais cos seus compañeiros e os profesores tratan temas fora do ámbito da gramática tradicional co fin de promover as en todos os tipos de situacións.
Dino Rađa
Os seus primeiros anos
Comezou xogando no KK Dalvin até a categoría júnior, de onde foi fichado con 20 anos pola Jugoplastika de Split, onde pronto destacou e fíxose coas rendas do equipo xunto ao seu compañeiro Toni Kukoč, dominando o baloncesto europeo a finais dos anos 80. Xuntos gañaron en dúas ocasións consecutivas a Copa de Europa (actual Euroliga), perdéndose o terceiro título consecutivo tras fichar por Il Messaggero dei Roma por tres tempadas, a pesar de ser elixido no Draft da NBA de 1989 polos Boston Celtics, que terían que esperar uns anos para gozar do seu xogo.
Baldo Martínez
Traxectoria
Foron galardoados co primeiro premio no Concurso Internacional do Festival de San Sebastián en 1985 pola súa interpretación acompañando á cantante portuguesa Maria João. En 1987 participaron en París como representantes do jazz español na exposición "Cinco séculos de arte española", no Museo de Arte Contemporánea de París.
Herma
Na Grecia Antiga, unha herma (ἕρμα, plural ἕρμαι hermai, en grego), era un piar cadrado ou rectangular de pedra, terracota ou bronce (o estípite) sobre a que se colocaba un busto do deus Hermes, representado normalmente con barba. O piar era máis ancho por arriba que na parte inferior. Na base colocábase un falo en erección, símbolo de virilidade e disposición ás armas.
Historia
En Roma, a función das hermas era máis arquitectónico que relixioso. Utilizábanse para soster as cortinas no interior das casas, e no Circo Máximo servían para termar das barreiras.
Elena Văcărescu
Traxectoria
En 1925 foi aceptada como membro da Academia Romanesa. Traduciu ao francés obras de poetas romaneses como Mihai Eminescu, Lucian Blaga, Octavian Goga, George Topîrceanu, Ion Minulescu e Ion Vinea.
Lucas de Tui
Lucas de Tui, chamado o Tudense, nado en León na segunda metade do século XII e finado en 1249, foi cóengo de Santo Isidoro de León, bispo da diocese de Tui e escritor.
Té verde
Té verde no mundo
Fóra da Asia, debido á inmigración xaponesa, o té verde tamén se produce no sueste do Brasil, particularmente no estado de San Paulo. Aínda que existan marcas de calidade recoñecida, é común encontrar no Brasil baixo o nome de "chá verde" compostos de plantas que inclúen o mate. Iso débese á gran xeneralidade do termo "chá" usado no Brasil, que popularmente pode referirse a calquera infusión.
No outono
Durante o outono, as árbores pódanse e fertilízanse, para que o solo se enriqueza lentamente durante seis meses, até chegar a primavera novamente.
Carlos, duque de Madrid
Traxectoria
Pero foi a vía militar a que prevaleceu e deu orde aos seus partidarios para sublevarse o 21 de abril de 1872, foi o comezo da Terceira Guerra Carlista. O 2 de maio Carlos cruzou a fronteira francesa en Navarra e púxose á fronte do alzamento, pero o 4 de maio o xeneral isabelino Domingo Moriones entrou por sorpresa no acampamento carlista en Orokieta e o pretendente tivo que cruzar precipitadamante a fronteira francesa poñendo fin, momentaneamente, a insurrección no País Vasco e Navarra. O 16 de xullo de 1873 o pretendente volveu entrar en España e moveuse por todo o País Vasco e Navarra co seu exército, aínda que a corte residiu sobre todo en Estella e Durango. O 28 de febreiro de 1876 tras a definitiva derrota das forzas carlistas marchou de novo ao exilio. Tras unha breve estadía en Francia e Londres marchou para os Estados Unidos e México e á volta estableceuse en París, tras a súa expulsión en 1881 estableceuse en Venecia. En 1879 nomeou a Cándido Nocedal como representante do carlismo en España, a súa política levou a escisións e malestar entre os carlistas españois, polo que tras a morte deste en 1885 asumiu directamente a dirección do carlismo español ata 1890. Morreu en xullo de 1909 en Varese e substituíuno o seu fillo Xaime á fronte da dinastía carlista.
Sedes, Narón
Na xurisdición eclesiástica forma parte do arciprestado de Xuvia, pertencente á diocese de Mondoñedo-Ferrol.
Burato negro
O 10 de abril de 2019 publicouse a primeira imaxe directa dun burato negro e as súas proximidades, tras as observacións realizadas polo Event Horizon Telescope (EHT) en 2017 do burato negro supermasivo do centro galáctico Messier 87. A partir de 2021, o corpo coñecido máis próximo que se pensa que é un burato negro está a 1.500 anos luz (460 parsecs) de distancia. Aínda que ata agora só se atoparon un par de ducias de buratos negros na Vía Láctea, pénsase que hai centos de millóns, a maioría dos cales son solitarios e non causan emisión de radiación. Polo tanto, só serían detectables mediante lentes gravitacionais.
Historia
miniatura|upright|Pulsar da Nebulosa do Cangrexo O primeiro astrónomo en falar de estrelas escuras foi o crego e astrónomo John Michell (1724-1793) que propuxo nun artigo publicado no ano 1783 publicado nas "Philosophical Transactions of the Royal Society of London" que se a gravidade dunha estrela fose maior que a velocidade de escape da luz esta non podería saír nunca da estrela o que daría lugar a unha estrela negra. Os cálculos simplistas de Michell asumiron que este corpo podería ter a mesma densidade que a do Sol e concluíu que tal corpo formaríase cando o diámetro dunha estrela superase a do Sol nun factor de 500 e a velocidade de escape da superficie superase a velocidade habitual da luz. Michell observou correctamente que estes corpos supermasivos pero non radiantes poden ser detectados polos seus efectos gravitatorios sobre os corpos próximos visibles. O astrónomo e matemático francés Pierre-Simón de Laplace no ano 1795 chegou a mesma conclusión sinalando que é consonte a gravidade de Newton. Ámbolos dous pensadores consideraban que a velocidade da luz podía frearse consonte a física clásica.
Caracterización
Crese que no centro da maioría das galaxias (entre elas a Vía Láctea) hai buratos negros supermasivos, aínda que moitos deles están na actualidade inactivos.
Casa da Moeda de Hamburgo
A Casa da Moeda de Hamburgo produce arredor do 21 por cento das moedas de circulación, á parte doutras conmemorativas e para países estranxeiros, medallas e réplicas de moedas históricas singulares (por exemplo, a peza dun billón de marcos de 1923, da Provincia de Westfalia).
Neda, Neda
Na xurisdición eclesiástica forma parte do arciprestado de Xuvia, pertencente á diocese de Mondoñedo-Ferrol.
Tao of the Dead
Tao of the Dead é o sétimo álbum de estudio da banda estadounidense de rock alternativo ...And You Will Know Us by the Trail of Dead, publicado o 4 de febreiro de 2011 a través do selo Superball Music. O primeiro sinxelo, "Summer of All Dead Souls", foi publicado en Spin.com o 11 de novembro de 2010, e posteriormente en SoundCloud. O sinxelo dixital publicouse oficialmente o 29 de novembro. O álbum editouse nun formato digipak, e houbo unha edición limitada cun CD con 30 minutos de música extra.
Río Cabe
Fauna
Os peixes que habitan no río son a troita común, a boga (Leporinus obtusidens), a carpa (Cyprinus carpio) e algún "black-bass", peixe introducido nos nosos ríos, de orixe norteamericana (Micropterus salmoides floridanus) que podería ser denominado perca negra.
Eduardo Chibás
Traxectoria
Á caída de Machado en agosto de 1933, regresou a Cuba e participou na Revolución de setembro de 1933. Forma parte do Goberno Revolucionario de Ramón Grau San Martín.
Chibás foi candidato á presidencia nas eleccións de 1948, nas cales resultou electo Carlos Prío Socarrás. A deterioración da imaxe de Prío e a prédica opositora de Chibás convertérano no virtual triunfador para as eleccións de 1952.
Bolívar
Bolívar pode referirse a:
Marion Jones
No momento da súa confesión e asunción de culpabilidade, Jones era unha das deportistas máis célebres ligadas co escándalo BALCO. O caso contra BALCO afectou a máis de vinte deportistas de alto nivel, incluído o ex marido de Jones, o lanzador de peso C.J. Hunter, e o velocista dos 100 m lisos Tim Montgomery, pai do primeiro fillo de Jones.
Trasancos, Narón
Historia
Foi recoñecido como concello en 1813, coa Constitución española de 1812. Constituíuse co nome de San Mateo de Trasancos, contando daquela con 300 habitantes.
Urano (homónimos)
Urano pode referirse a:
Pedroso, Narón
Patrimonio
A capela da Virxe do O está situada no medio do val de Pedroso. O segundo domingo de maio celébrase a romaría. Tradicionalmente celebrábase para pedirlle á Virxe boas colleitas. Consérvase a procesión arredor da igrexa na misa matutina, e a imaxe é levada ata a fonte das Areas (ou San Salvador).
Antonio Buero Vallejo
Obras
miniatura| As obras de Vallejo caracterízanse pola súa capacidade para construír unha historia con valor existencial á vez que social, grazas ó espazo simbólico que as abrangue. Deste modo, permítese efectuar unha lectura universal a partir dunha situación en particular. Nalgunhas obras, como Las Meninas, o dramaturgo inspírase en motivos históricos para facer unha crítica á situación actual. Noutras, como La Fundación, empréganse técnicas de inmersión para abordar a trama dende a perspectiva dos personaxes. Finalmente, La tejedora de sueños, inspirada na Odisea, emprega a mitoloxía cun valor metafórico respecto aos conflitos entre humanos. Tódalas obras de Vallejo conteñen elementos procedentes do sainete. É o caso da recreación de ambientes populares, ou a mestura de humor e drama.
Campelo, Negreira
San Fins de Campelo é unha parroquia que se localiza no leste do concello coruñés de Negreira, na comarca da Barcala. Segundo o padrón municipal (INE 2014) ten 89 habitantes (39 homes e 50 mulleres) distribuídos en 3 entidades de poboación, o que supón unha diminución en relación ao ano 1999 cando tiña 117 habitantes.
Raimon
Traxectoria
Acto seguido aparece o segundo EP de Raimon, coa gañadora Se'n va anar e tres temas máis: Disset anys ("Dezasete Anos", Cançó del capvespre ("Canción do Serán", primeira vez que musica un poema de Espriu) e Ahir ("Onte", axiña máis coñecida polo seu subtítulo, Diguem no, "Digamos non"). Precisamente esta última será cantada durante anos con algunhas variacións respecto do texto orixinal. Así, a frase Hem vist tancats a la presó homes plens de raó ("vimos fechados na prisión homes cheos de razón") convértese en Hem vist que han fet callar molts homes plens de raó ("vimos que fixeron calar moitos homes cheos de razón"). Tempo máis terde, Raimon confesará que quixera pór xuntas Se'n va anar e Diguem no, proque no caso de a censura prohibir o disco, tería de prohibir ambas a dúas obras.
O ano seguinte (1968), o valenciano publica o seu primeiro disco doa Discophon, e fará tamén dous recitais históricos: un no xa desaparecido Price (nun festival a favor do movemento obreiro), e o outro na Facultade de Económicas de Madrid (de onde sairá a canción Divuit de maig a la Villa, "Dezaoito de maio na Vila"). Continuará, igualmente, coas súas xiras estranxeiras, actuando no México, na Alemaña, en Suíza e Cuba.
Bugallido, Negreira
No lugar do Cornado hai os restos dun campamento romano.
Covas, Negreira
Santa María de Covas é unha parroquia que se localiza no leste do concello coruñés de Negreira, na comarca da Barcala. Segundo o padrón municipal (INE 2014) ten 151 habitantes (77 homes e 74 mulleres) distribuídos en 4 entidades de poboación, o que supón unha diminución en relación ao ano 1999 cando tiña 224 habitantes.
Irène Joliot-Curie
Irène Joliot-Curie, nada en París o 12 de setembro de 1897 e finada o 17 de marzo de 1956 tamén en París, foi unha física  e química francesa galardoada co Premio Nobel de Química en 1935.
Traxectoria
Filla dos tamén famosos científicos Marie Curie e Pierre Curie (ambos tamén premios Nobel), estudou na Sorbona, tendo que interromper os seus estudos pola I Guerra Mundial, na que serviu como enfermeira radióloga. Tras a guerra, obtivo o doutoramento en ciencias cunha tese sobre os raios alfa no polonio.
Cuentos chinos para niños del Japón
Cuentos chinos para niños del Japón é o quinto álbum da banda española de indie Love of Lesbian. No segundo disco en castelán tras Maniobras de escapismo, os barceloneses editaron este álbum formado por catorce cancións en 2007.
Aro, Negreira
Patrimonio
Na parroquia hai tradición de cestería artesá, que se vendía nos mercados de Negreira, Noia e Santa Comba.
Naxma Idris
Traxectoria
Publica unha columna semanal no xornal Al-Jarida, ademais de artigos para revistas mensuais e discusións abertas na prensa local e entrevistas de radio.
Xosé Manuel Martínez Oca
Traxectoria
Empregado de banca. Entre 1953 e 1963 residiu en Ourense, de alí pasou á Coruña onde se asentou, con períodos en Ferrol, Cee, Madrid e Bilbao. Fixo o servizo militar en 1964 en Sidi Ifni, onde publicou os seus primeiros traballos nunha revista local. O seu primeiro traballo en galego foi publicado en 1976.
Electric Ladyland
Electric Ladyland é o nome do terceiro e último álbum de The Jimi Hendrix Experience, lanzado en outubro de 1968.
Marga Maderal
Marga Maderal Cal, nada en Redondela en 1955 e finada na mesma vila en 2016, foi unha mestra e activista redondelá.
Alfredo Conde
Vida persoal
Estivo casado con Margariña Valderrama, con quen tivo dúas fillas.
Campolongo, Negreira
Festas
A súa patroa é a Santa Cruz, que se honra o 14 de setembro. Tamén se celebra o Carme o primeiro domingo de setembro. Outra festa moi importante é Santa Irene que se honra o día 20 de outubro. Tamén conta cunha celebración moi antiga, a do Corazón de Xesús, que se honra o 3 de maio. Dela adoptou o nome a Asociación de Veciños 3 de Maio.
Jesús Armesto Braña
Jesús Armesto Braña, nado en Lugo en 1900 e finado en Manzanillo, Cuba, en 1964, foi un técnico de radio galego, pioneiro da radiodifusión en Manzanillo.
Placa base
Aínda que as placa base poden ser de diferentes formas, tipos e tamaños a estrutura xeral e os elementos que a integran son semellantes nos diferentes modelos, entre os máis comúns están o microprocesador, a memoria RAM, a memoria caché, a BIOS, a batería, o reloxo, reguladores de voltaxe, conectores internos e externos e unha serie de chips ou circuítos integrados encargados de tarefas específicas.
Para que a placa base cumpra co seu cometido, leva instalado un software moi básico denominado BIOS.
Jesús Armesto Braña
Traxectoria
Aos 18 anos emigrou a Cuba, instalándose na oriental cidade de Manzanillo, onde traballou como chofer e fixo un curso de técnico de radio por correspondencia. Durante a crise política e económica da ditadura de Gerardo Machado, propúxose crear un transmisor de radio para a cidade e foi así como naceu a primeira emisora de radio de Manzanillo, a CMKM, xerme do que hoxe é Radio Granma. A intención era inaugurala o 10 de outubro de 1932, dende o Teatro Popular, cun acto polo aniversario da Unión de Choferes de Manzanillo, pero por problemas técnicos non se conseguiu. Finalmente fíxose a primeira transmisión o 24 de novembro de 1932.
Movemento obreiro en España
O movemento obreiro ata a guerra civil española
Sobre o ano 1868, na época da revolución burguesa e na época da República Federal dos anos 1873-74, naceu o movemento obreiro español, o primeiro movemento revolucionario da clase obreira española. A Primeira Internacional (1864) organizouse en España a través da AIDS (Alianza Internacional da Democracia Socialista). Así pois, o movemento obreiro español contou cunha preponderancia dos sectores anarquistas, fronte á preponderancia socialista da maior parte de Europa.
En España sería onde o anarcosindicalismo logre crear unha verdadeira forza de masas. En 1907 fúndase o grupo "Solidaridad Obrera" en Barcelona, de tendencia anarcosindicalista, e que publica un órgano de expresión do mesmo nome, periódico coñecido popularmente como a "Soli". Cá recesión económica de 1908/9, fronte ós despedimentos e a redución salarial, a "Soli" propón a posibilidade da folga xeral. Co chamamento a filas de recrutas para a guerra colonial en Marrocos, esta folga estala. O resultado: a "Semana Tráxica de Barcelona.
Inda que teoricamente, non se apoiaban as folgas parciais nin económicas; obviamente os Sindicatos membros da CNT víronse inmersos nelas. Se o sindicato CNT, nas súas bases non tivera apoiado estas mobilizacións nunca tivera sido un sindicato de masas. Foi o instinto de clase dos militantes da base o que se impuxo ás teorizacións da "dirección". Evidentemente, o carácter asembleario e federalista da organización permitiu que cada federación da confederación, a nivel sectorial ou local, tomara as decisións que lle pareceran pertinentes.
Breve descrición das organizacións sindicais maioritarias actuais
A Unión Xeral de Traballadores - UXT, experimentou un crecemento espectacular durante a II República, á que defendeu nas grandes cidades tras o alzamento de 1936. Foi declarada ilegal durante o franquismo, polo que perdeu gran parte da súa influencia e todo o seu patrimonio. Tras a morte do xeneral Francisco Franco en 1975, recuperou a legalidade e a partir de 1986 afianzou o seu liderado dentro do movemento sindical español. Creou unha plataforma de acción sindical con CCOO en 1988 para protestar, na opinión destes sindicatos, pola política social-liberal do Partido Socialista Obreiro Español (PSOE), convocando unha folga xeral en toda España o 14 de decembro de 1988, cunha resposta de apoio masivo por parte da poboación. En 1992 volveron convocar outra folga xeral, esta vez de media xornada, que tivo menos repercusión cá anterior. Durante o XXXVI Congreso da UXT (1994), o que fora o seu secretario xeral desde 1976, Nicolás Redondo, foi substituído por Cándido Méndez.
EcuRed
Premios
Desde o seu lanzamento EcuRed obtivo varios recoñecementos, entre eles:
Críticas
O suposto nesgo do seu contido custoulle o alcume de Castropedia nun artigo publicado polo xornal británico The Guardian pouco despois da inauguración do portal.
Euloxio R. Ruibal
Traxectoria
En 1973 gañou con Zardigot o Premio Abrente de teatro, e en 1975 volveu a conseguir o mesmo galardón con O Cabodano. De 1973 é a súa obra de teatro infantil O roubo do aparello, coa que gañou a primeira edición do Concurso de Teatro Infantil O Facho. En 1975 publicou a farsa A sonada e proveitosa enchenta do marqués Ruchestinto no derradeiro século da súa vida. En 1976 publica as obras O cabodano, Cousas da morte e A sombra do bon cabaleiro nun único volume. Mais entre 1977 e 1987, por causas descoñecidas, deixou de crear novas pezas. Volvería a facelo en 1988, mais só teatro infantil ata 1989, data en que publica Azos de esguello (peza coa que gañou o Premio Álvaro Cunqueiro). De 1990 data a súa obra Unha macana de dote. En 2003 publicou o ensaio ''Xogo de máscaras. Escritos sobre teatro galego''
Roraima
Economía
A economía do Estado ten por base a agricultura, a gandería e a extracción de (madeira, ouro, diamantes e minas de estaño). Roraima ten poucas industrias, e o turismo tamén ten pouca importancia. O principal centro de comercio e servizos do estado é a súa capital, Boa Vista.
Diogo Dias
Traxectoria
Máis tarde, poida que fose o primeiro europeo en avistar, ao redor de xullo de 1500, as illas da Reunión e Mauricio, ambas ao leste de Madagascar. (Até a súa partida destas illas en 1575, os portugueses utilizáronas como lugares de reabastecemento de auga e subministracións para os seus barcos en ruta cara a Goa, na India, e Malaca, na actual Malaisia.)
Mary Anning
Mary Anning, nada o 21 de maio de 1799 en Lyme Regis (West Dorset) e finada o 9 de marzo de 1847, foi unha paleontóloga e colleitadora de fósiles inglesa.
Lóxica
Idade Moderna
Os filósofos racionalistas, con todo, achegaron a través do desenvolvemento da análise e o seu desenvolvemento nas matemáticas (Descartes, Pascal e Leibniz) os temas que van marcar o desenvolvemento posterior. Son de especial importancia a idea de Descartes dunha Mathesis universalis e de Leibniz na procura dunha linguaxe universal, especificado con precisión matemática sobre a base de que a sintaxe das palabras debería estar en correspondencia coas entidades designadas como individuos ou elementos metafísicos, o que faría posible un cálculo ou computación mediante algoritmos no descubrimento da verdade.
Mary Anning
Traxectoria
A súa actividade asentou a base para a idea da extinción das especies, en particular os tres grandes esqueletos mencionados.
Lóxica
Idade Moderna
Kant consideraba que a lóxica por ser unha ciencia a priori atopara o seu pleno desenvolvemento practicamente coa lóxica aristotélica, polo que apenas fora modificada desde entón.
Lóxica modal
miniatura|Saul Kripke. En xeral, o termo modal refírese ó feito de que se pode modificar a semántica de certas partes dunha oración usando verbos ou complementos específicos. Por exemplo, non é o mesmo "Imos xogar" que "Teriamos que ir xogar", "Poderiamos ir xogar" ou mesmo "Iremos xogar". De forma máis abstracta, podemos afirmar que a modalidade ten que ver coas circunstancias en que damos por satisfeita unha afirmación. Pola súa natureza, este problema está moi emparentado coa lóxica multi-avaliada, onde non se admite a bivalencia clásica (unha proposición ou ben é certa, ou ben é falsa), senón que se amplían os graos de verdade: certo, falso, descoñecido no caso de Lukasiewicz, e recibe outros tratamentos por parte de Kleene.
Club Deportivo Estradense
Historia
Logo de varios anos en Primeira e Segunda Rexional, acadouse o ascenso a Rexional Preferente en 1988, e tres anos máis tarde ascendeuse a Terceira División]], onde se mantivo sete tempadas. Nunha delas logrouse a clasificación para xogar a Copa do Rei de Fútbol.
Frédéric Joliot-Curie
Jean Frédéric Joliot-Curie, nado o 19 de marzo de 1900 en París (Francia) e finado o 14 de agosto de 1958 en París. Marido de Irene Curie, físico, levou xunto coa súa muller o Premio Nobel de Química en 1935.
Investigacións científicas
dereita|miniatura|360px|Sétima [[Conferencia Solvay realizada en 1933. Frédéric Joliot-Curie de pé o terceiro pola esquerda, situado entre Francis Perrin e Werner Heisenberg e detrás da súa esposa.]]
Vanessa Sotelo Quintela
Selección española
Debutou o 4 de novembro de 2014 coa selección española nun partido amigable contra Hungría. Foi dúas veces bota de ouro nos mundiais disputados en Costa Rica e Guatemala. No ano 2019 participou na primeira Eurocopa de fútbol sala feminino, sendo a primeira xogadora en anotar un gol, tamén foi elixida mellor xogadora do torneo e alzouse coa medalla de Ouro.
Frédéric Joliot-Curie
Investigacións científicas
Xunto á súa esposa iniciou as súas investigacións no campo da física nuclear e buscando a estrutura do átomo, en particular na estrutura e proxección do núcleo e que foi fundamental para o seu posterior descubrimento do neutrón e da radioactividade artificial en 1934. En 1935 ambos os científicos foron galardoados co Premio Nobel de Química polos seus traballos na síntese de novos elementos radioactivos.
Santa María de Neda, Neda
Patrimonio
Pazo da Merced. As primeiras edificacións que se levantan nos terreos do Pazo datan de finais do século XVI, Tratábase dun conxunto de varias construcións con dous edificios situados en “L”, dos cales só se conserva un, e unha pequena capela de estilo barroco en honra a Virxe da Merced. No século XVIII a familia Somalo, propietaria do edificio, fundou a fábrica de curtidos da Florida, engadindo á estrutura uns pavillóns anexos a tal fin. A mediados do século XIX, o Pazo da Merced funcionaría como convento Franciscano e xa no século XX pasaría a mans de Francisco Cebreiro. En maio de 1978 o arquitecto Alfredo Alcalá mercou e restaurou o edificio para convertelo en 1991, na primeira Casa de Turismo Rural da provincia da Coruña.
Socialismo
miniatura|upright|A [[bandeira vermella foi o símbolo clásico do socialismo e o comunismo desde o seu comezo.]] miniatura|upright|A [[estrela vermella simboliza o socialismo.]] miniatura|upright|[[Henri de Saint Simon, considerado pai da idea de socialismo como proxecto social e fundador do chamado «socialismo utópico».]] miniatura|upright|[[Ferdinand Lassalle, fundador da centroesquerda política e da corrente socialista denominada socialdemocracia.]] miniatura|upright|[[Karl Marx, fundador do chamado «socialismo científico».]] O socialismo é unha corrente filosófica política, social e económica, e unha ideoloxía, que abarca unha gama de sistemas socioeconómicos caracterizados pola propiedade social dos medios de produción,  e a autoxestión de empresas por parte dos traballadores. Inclúe teorías políticas e os movementos asociados con tales sistemas. A propiedade social pode ser pública, colectiva ou cooperativa. A RAG define o termo socialismo como: «Doutrina económica, política e social, que procura a mellora das clases menos favorecidas, tendendo a unha maior igualdade entre ricos e pobres, mediante a modificación ou supresión do sistema capitalista.». O sistema socialista implica, por tanto, unha planificación e unha organización colectiva consciente da vida social e económica orientada á satisfacción de necesidades. Con todo, hai moitos tipos de socialismo e non existe unha definición única que as englobe a todas, sendo a propiedade social o elemento común compartido polas súas diversas formas cuxo obxectivo é sortear as ineficiencias e crise tradicionalmente asociadas coa acumulación de capital e o sistema de ganancias sobre a base da explotación laboral.
Existen tamén discrepancias sobre a forma de organización política baixo o socialismo para lograr ou asegurar o acceso democrático á sociedade socialista a clases sociais ou poboacións, fronte á posibilidade dunha situación autocrática por parte das burocracias administrativas. A política socialista foi tanto de orientación internacionalista como nacionalista; organizado a través de partidos políticos e opostos á política de partidos ás veces superpóñense cos sindicatos e outras veces son independentes e críticos deles; e presente tanto en países industrializados como en desenvolvemento.
Orixe da palabra socialismo
Ao parecer a palabra socialismo foi empregada por primeira vez polo monxe Ferdinando Facchinei en 1766 para referirse á doutrina dos que defendían o contrato social como o fundamento da organización das sociedades humanas. 20 anos máis tarde, outro autor italiano Appiano Buonafede volveu utilizala. O termo socialismo tamén se atribúe en Francia a ierre Leroux  e Marie Roch Louis Reybaud, mentres que en Gran Bretaña asóciase a Robert Owen, xa que os discípulos de Robert Owen xa empregaran en 1827 o termo ‘socialist’, para designar aos adeptos da doutrina de Owen, no Co-operative Magazine.
Como destacou Jean-Paul Thomas, toda «palabra nova, responde a realidades novas. As doutrinas sociais non xorden casualmente a principios do século XIX. Teñen como orixe inmediata a revolución industrial e a miseria que a acompaña… Contrapoñen á procura egoísta do proveito a visión dunha comunidade de produtores ligados uns a outros por unha solidariedade fraternal». Segundo este autor as raíces do socialismo hai que buscalas nas propostas igualitarias dos grupos «radicais» da Revolución Francesa, como a do enragé Jacques Roux que escribiu en 1793, denunciando os acaparamentos dos bens de subsistencia: «os produtos da terra, como os elementos, pertencen a todos os homes. O comercio e o dereito de propiedade non poden consistir en facer morrer de miseria e de inacción aos nosos semellantes».
Gadna
Gadna (en hebreo: גדנ"ע) é un programa militar Israelí que prepara a mocidade para o servizo militar obrigatorio nas Forzas de Defensa Israelís ou a Policía Fronteiriza. Os soldados da brigada de infantería de Nahal imparten un programa dunha semana de disciplina e adestramento militar, os anfitrións de gazna estímanse nuns 19 000 mozos israelís anuais, así como numerosos mozos estranxeiros.
Insignia
Os comandantes, sarxentos e oficiais levan unha "bereta" verde da brigada de infantería de Nahal, pero non teñen a placa de infantería na súa "bereta" ou o o galón de Nahal no ombreiro, senón a placa e galón dos Corpos xuvenís e de educación.
Coñecemento procedemental
En psicoloxía cognitiva, o coñecemento procedemental é unha das dúas maneiras en que se almacena a información na memoria a longo prazo. O coñecemento procedemental é o coñecemento relacionado con cousas que sabemos facer pero que non conscientemente, como por exemplo "montar en bici" ou "falar a nosa lingua".
Libro dos mortos
Características
O texto en si particularizábase para cada finado, de xeito que non hai dúas copias iguais. Hai, porén, catro grupos:
Rectas de regresión
Características
A correlación ("r") das rectas determinará a calidade do axuste. Se r é próximo ou igual a 1, o axuste será bo; se r é próximo ou igual a 0, tratarase dun axuste malo.
Posición de dúas rectas de regresión
Dependendo da correlación das rectas estas terán unha determinada posición relativa entre elas:
Gigantic
O tema nunca hegou a entrar nas principais listas e foi o seu único sinxelo do álbum Surfer Rosa. Porén, foi o primeiro éxito da banda e hoxe en día aínda é habitual escoitala nalgunhas emisoras de radio. En maio do 2007 a revista NME posicionou a "Gigantic" no número 38 da súa lista dos 50 mellores himnos de indie de todos os tempos.
Eclipse solar
Causa e frecuencia das eclipses
Unha eclipse do Sol pode ser vista apenas nun punto da Terra, que se move debido á rotación da Terra e da traslación da Lúa. A distancia da Lúa en relación á Terra determina a cantidade de luz que é cuberta do Sol, ben como a anchura da penumbra e escuridade total (máis ou menos 100 quilómetros). Esa anchura estará no máximo se a Lúa aparece no perixeo, durante o cal a anchura pode atinxir até 270 km.
Eclipse solar causada pola Lúa simultánea a un tránsito dun planeta
En principio, a ocorrencia simultánea dunha eclipse solar causada pola Lúa e o tránsito dun planeta (Mercurio ou Venus) é posíbel. Mais tales eventos son extremadamente raros. Estímase que o próximo evento deste tipo acontecerá o 5 de xullo de 6757, cunha eclipse solar e outra causada pola interferencia de Mercurio, e doutra eclipse solar dupla causada pola Lúa e por Venus o 15 de abril de 15232.
Napoleón (moeda)
Caracterización
miniatura| Napoleón de [[ouro de 20 francos do ano 12 (parte final de 1803). ]] Os napoleóns de ouro emitíronse orixinariamente nos valores de 20 e 40 francos, aínda que estes últimos, con 26 milímetros de diámetro, 12,90 gramos brutos e 900 milésimas de pureza, non chegaron a adquirir popularidade.
Jean Pierre Droz (1746-1823)
A el débenselle tamén outros traballos, como as medallas de coroación de Napoleón en 1804 e diversas moedas de cobre para a súa circulación en Inglaterra e nas súas colonias.
Pierre Joseph Tiolier (1763-1819)
Nas moedas batidas con cuños gravados pola súa man, Tiolier incluíu a súa sinatura completa, en tanto que nas cuñaxes da súa responsabilidade como gravador xeral pero gravadas por outras persoas amosa simplemente a marca TR.
Un antecedente do euro
Malia os cambios nos retratos e nas lendas ao longo de todo o século XIX, para facer referencia ás diferentes situacións políticas de Francia, a denominación de napoleón para a moeda de 20 francos ficou en uso ata a I Guerra Mundial, baixo o que se coñeceu como Unión Monetaria Latina. Varios países europeos emitiron a súa moeda equivalente, e todas elas circulaban libremente en toda esa área: os 20 francos de Suíza, as 20 pesetas de España, as 20 liras de Italia, os 20 francos de Bélxica e os 20 dracmas de Grecia. Só por razóns políticas o Reino Unido e o Imperio Alemán rexeitaron seguir esta mesma dirección.
Río Frexulfe
O río atravesa as poboacións de Piñeira (poboación de fala galega) e Polavieja (poboación de fala asturiana), e os seus afluentes principais son os ríos Monte e Villauril.
Modern Life Is Rubbish
Modern Life Is Rubbish é o segundo álbum da banda inglesa de rock alternativo Blur, editado o 10 de maio de 1993 polo selo Food Records. O álbum tivo un éxito moderado no Reino Unido, acadando o número 15 das listas.
Javi Maneiro
Traxectoria
Paralelamente aos Heredeiros, comezou unha carreira en solitario como "Maneiro". En marzo de 2017 publicou o seu primeiro traballo, Furtivos. Para a súa realización iniciou unha campaña de mecenado coa que tentaba reunir 10.000 euros. A campaña foi un éxito e a cifra mesmo superou a cantidade prevista. Presentou o disco en abril na Sala Capitol de Santiago de Compostela. En 2019 publicou o seu segundo disco en solitario, Acaricia mis arrugas. Segundo el mesmo, o motivo de empregar o castelán nas súas letras é chegar a máis público. En decembro de 2020 saíu á luz o seu terceiro disco, Palabras de un desconocido.
José Luis Tasende
José Luis Tasende de las Muñecas, ás veces escrito José Luis Tassende, nado en Manzanillo o 15 de xaneiro de 1925 e finado en Santiago de Cuba o 26 de xullo de 1953, foi un revolucionario cubano, de orixe galega, morto no asalto ao cuartel Moncada.
Universidade da Habana
Historia
Posteriormente foi fundada a Universidade da Habana (U-H) o 5 de xaneiro de 1728 polos frades dominicos do convento de San Juan de Letrán, sendo esta a primeira universidade de Cuba. No acto de inauguración nomeouse a frei Tomás Linares del Castillo como o seu primeiro reitor, quen a partir dese momento rexería as primeiras facultades: Artes e Filosofía, Teoloxía, Canons, Leis e Medicina.
Así mesmo, figuras destacadas da política e da arte foron froito das súas aulas, como Fidel Castro. Actualmente ten 17 facultades (Facultade de Bioloxía, Facultade de Artes e Letras, Facultade de Farmacia e Alimentos, Facultade de Educación a Distancia, Facultade de Dereito, Facultade de Psicoloxía, Facultade de Filosofía, Historia e Socioloxía, Facultade de Comunicación, Facultade de Economía, Facultade de Contabilidade e Finanzas, Facultade de Xeografía, Facultade de Matemática-Computación, Facultade de Química, Facultade de Física, Facultade de Estudos Turísticos e o Colexio de San Gerónimo, que se encarga de formar especialistas en restauración, museoloxía e outras materias artísticas, ademais de 15 filiais municipais nas que se imparten as carreiras de psicoloxía, dereito, contabilidade e finanzas, socioloxía, estudos socioculturais e comunicación social). Actualmente ten unha matrícula de 60 mil estudantes e nela estúdanse 32 carreiras (de cinco anos cada unha, a excepción das linguas estranxeiras que son seis).
Despois de 1959
A chegada ao reitor de Fernando Rojas Ávalos marcou o inicio dunha fecunda etapa para a universidade que se prolongou ata a saída, en 1994, de Armando Pérez Perdomo, que substituíra a Rojas á fronte da casa de estudos. Armando Pérez tiña, cando asumiu o seu cargo, unha ampla experiencia docente e foi, como poucos reitores antes e despois del, un home da Universidade da Habana.
Rede de sumidoiros
Compoñentes dunha rede de rede de sumidoiros pluvial
miniatura|250px|dereita|Boca de tormenta Os compoñentes dunha rede de rede de sumidoiros pluvial son:
Lueiro, Negreira
Está situada á beira do río Tambre.
Acto de fala
En pragmática, un acto de fala é unha locución como unidade funcional da comunicación, isto é, a maneira en que o falante intervén sobre o seu contorno mediante o uso das palabras: para informar, incitar, preguntar, convencer etc.
Clasificación dos actos de fala
Un acto perlocutivo é o resultado ou efecto producido por ter dito algo. Por exemplo, fechar unha xanela ou achegar unha manta.
Tempada 2020 do Campionato de Galicia de Rally
24º Rally da Coruña
Inscribíronse 113 pilotos, coa ausencia máis destacada do vencedor do ano anterior, Iván Ares, que non recibiu a tempo o seu novo Hyundai i20 R5. Con todo, si estiveron presentes os primeiros clasificados da tempada anterior do Campionato de Galicia de Rally: Víctor Senra, estreando un Škoda Fabia R5, Alberto Meira co seu Citroën DS3 R5 e Iago Caamaño, estreando tamén coche no campionato, un Ford Fiesta R5 MKII. Ademais destacaban as presenzas do campión galego Luis Vilariño, do tricampión de Asturias Óscar Palacio, de Manuel Fernández ou de Tino Iglesias.
O rally caracterizouse por unha intermitente choiva, coa que cobrou grande importancia a elección de pneumáticos dos equipos. Víctor Senra comezou liderando con claridade na sesión matinal ao marcar o mellor tempo na primeira pasada aos tres treitos, con 13 segundos de vantaxe sobre Iago Caamaño e 30 sobre Alberto Otero. Con todo, Iago Caamaño comezou a remontar nos seguintes dous treitos, nos que marcou o mellor tempo e colocouse a catro segundos de Senra. A remontada culminouse no sexto treito, no que o máis rápido foi o asturiano Óscar Palacio e no que os problemas coa panca de cambios de Senra lle fixeron perder máis de 23 segundos con Caamaño, que se colocou líder destacado, con máis de 19 segundos de vantaxe sobre o de Dumbría. Cando todo parecía sentenciado Senra solucionou os seus problemas mecánicos e volveu facer os mellores tempos, recortándolle tres segundos a Caamaño no sétimo treito e catro no oitavo, colocándose a 12 segundos a falta do último tramo. Finalmente conseguiu recortar a diferenza e nun final moi axustado gañar o rally por 159 milésimas sobre Iago Caamaño.
2º Rally Mariña Lucense
Trala suspensión da maioría de rallys por mor da pandemia por coronavirus, o Rally Mariña Lucense quedou como a terceira e derradeira proba do campionato. O rally chegou con polémica, debido a que o regulamento do campionato establece que se deben descartar dous resultados para obter a puntuación final, e, ao disputárense só tres probas, o vencedor do último rally sería o campión final independentemente do que sucedese nos dous rallys anteriores, debido ao maior coeficiente da proba lucense. A negativa a modificar o regulamento, a pesar de que estaba permitido facelo "por causas de forza maior", provocou o malestar de varios pilotos, entre eles os dous primeiros clasificados do certame, Víctor Senra e Alberto Otero, que anunciaron que non disputarían o rally.
Historia de Galicia
Paleolítico
Xa durante o Paleolítico medio a industria característica é a musteriana, non homoxénea, elaborada polo home de Neandertal (dos que se documenta a súa presenza no noroeste peninsular grazas ao achado dun asentamento na Cova Eirós, en Triacastela, con materia orgánica e ferramentas do Paleolítico medio ).
Conquista da Gallaecia e transformacións económicas
Xunto ás vías, o imperio de Roma tamén construíu pontes (como a ponte do Bibei e ponte Maior de Ourense), canalizacións, termas, faros (como a Torre de Hércules), portos, grandes murallas como a de (Lugo), así como outras instalacións que favorecían a explotación económica do territorio conquistado e a súa integración no resto o Imperio.
A chegada do cristianismo (313-380). O priscilianismo
miniatura|220px|[[Paulo Orosio, historiador e teólogo galaico-romano, foi unha das figuras critiás máis ilustres da Gallaecia e de Europa atlántica a finais do Imperio Romano. Códice de Saint-Epure.]] A conversión dos galaico-romanos á relixión cristiá remóntase ao século IV. Dúas datas marcan o comezo desta cristianización; a primeira no ano 313, cando o emperador Constantino I legalizou a relixión cristiá mediante o edicto de Milán, a segunda en 380 cando o cristianismo foi elevado á consideración de relixión oficial do Imperio Romano de Occidente (edicto de Tesalónica), desde este período as elites galaico-romanas foron adoptando progresivamente o cristianismo e consecuentemente abandonando o culto a deuses romanos —tales como Xúpiter, Minerva ou Marte— e galaicos — Bandua, Reva ou Berobreo— que pese a todo deixaron a súa pegada en mitos, ritos, simbolismos e crenzas de singular riqueza que nalgúns casos chegan aos nosos días.
A monarquía visigoda (585-711)
miniatura|190px|esquerda|Coroa votiva do rei visigodo [[Recesvinto († 672), rei de Galiza (Gallecia), Spania e Septimania.]] No ano 585, o rei visigodo Leovixildo fíxose co control do Reino de Galicia, aproveitando unha disputa interna no reino e derrotando ó derradeiro monarca suevo, Andeca. Deste xeito, o territorio da chamada entón Gallaecia pasou a formar parte dos dominios dos reis visigodos, que tras seren expulsados da Galia polos francos se limitaban a Hispania e a Septimania desde o ano 507. Aceptados polas elites galaico-suevas, os novos monarcas visigodos, que a pesar de teren a súa corte en Toledo, asumían o control político de tres antigos reinos: Hispania, Septimania e Gallaecia. Desta maneira, nos concilios relixiosos como o realizado en Toledo no ano 589 estaban presentes episcoporum totius Hispaniae, Galliae et Gallaetiae é dicir, "bispos de toda Hispania, Galia e Gallaecia", esta concepción tripartita atópase ao longo do goberno visigodo dende o ano 585, diferenciando mediante diversas fórmulas as tres entidades visigodas nos documentos como: fines Spanie, Gallie, Gallecie ou Spaniae et Galliae vel Gallitiae, entre outras. Destaca neste contexto a figura de San Froitoso, bispo galaico de ascendencia visigoda, famoso polas numerosas fundacións levadas a cabo por el en todo o occidente peninsular, case sempre en lugares agochados nas montañas e mesmo illas, sobresaíndo a súa austeridade.